SARL-NUUS - Sondag 11 Julie 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 


STIL SLEUTEL 


Dit is met leedwese dat die afsterwe van Dawie Cloete, ZS4EV, van Virginia 
aan die einde van Junie aangekondig moet word. Ons betuig on meegevoel aan 
al sy vriende. 


(POUSE) 
In die nuus vandag; 


HET U DIE OKTOBER 2009 RAE GESKRYF EN n OKOSAREKENING 
ONTVANG? 


ARRL SE 500 kHz EKSPERIMENT TOON KLEIN GROEI 
TEGNOLOGIE IN AMATEURRADIO WAAR IS DIE INNOVEERDERS? 
NASIONALE WETENSKAPWEEK 


U luister na ZSGSRL. Bly ingeskakel vir meer besonderhede en ander belangrike 
en interessante nuusitems. 


HET U DIE OKTOBER 2009 RAE GESKRYF EN n OKOSAREKENING 
ONTVANG? 


Indien u die RAE in Oktober 2009 afgelê het en n rekening vir R1738,75 van 
OKOSA ontvang het, moenie die volle bedrag betaal nie, betaal slegs R6,75. 


Die rekening toon RR140 as eksamenfooi, R27 as lisensiefooi en R6,75 vir die drie 
laaste maande van 2009. Die SARL het R167 ten opsigte van elke kandidaat aan 
OKOSA oorbetaal. Die probleem is dat OKOSA nie die bruto bedrag verdeel 
en elke individuele kandidaat met wat hom toekom gekrediteer het nie. OKOSA 
is besig om hierdie fout reg te stel, maar dit mag n tyd in beslag neem. Betaal 
slegs R6,75 en u amateurradiolisensie sal tot Desember 2010 opbetaal wees. 


INTEGNET FOKUS OP KOMPETISIES 


Die volgende Integnet sal op Sondag 18 Julie om 19:30 plaasvind en sal fokus 
op beide HF- en BHEF-kompetisies. 


Klubs wat hulle herhalers aan die net wil koppel moet n versoek stuur aan 
armi@sarl.org.za, nie later nie as Maandag 12 Augustus, dit is mêre. 


Indien u nie die onlangse Indaba kon bywoon nie, hier is u geleentheid om vrae 
te vra en voorstelle te maak. 


ARRL SE 500 kHz EKSPERIMENT TOON KLEIN GROEI 


In die kwartaalverslag oor die ARRL se 500 kHz eksperimentele stasie vir die 
tydperk eindigende Mei 2010, rapporteer koërdineerder Fritz Raab, WIFR, dat 
sedert die eksperiment in laat 2006 begin het, dat 20 van die 32 deelnemende 
stasies tans aktief is. Die FCC se Kantoor vir Ingenieurswese en Tegnologie het 
die WD?2XSH eksperimentele lisensie in September daardie jaar aan die ARRL 
toegeken. Raab het gesê: “Ons huidige lisensie verval 1 Augustus. Ons beplan 
n “soos is? hernuwing hierdie maand.” 


Die WD2XSH-webtuiste het 511 rapporte sedert die einde van Februarie ontvang 
wat die totale aantal rapporte op 11 234 te staan bring sedert die lisensie uit- 
gereik is. Raab het gesê dat meer as 60 000 uur van aktiwiteit sedert September 
2006 op die webtuiste aangeteken is. Stasies hoef nie lede van die eksperimentele 
span te wees om ontvangsverslae in te dien nie. 


Op die internasionale front het Raab gesê dat eksperimentele lisensie DPAN aan 
die Duitse amateur Horst Stécker, DO1KHS, toegeken is. Dit is gerapporteer 
dat Radioklub YO?2KAB se bakens in Roemenië, wat roepsein YO?2X gebruik, 
n baken op 505,110 bedryf, dit is die tweede Roemeense stasie op 500 kHz. Die 
Fort Pearch Rock spesiale geleentheidstasie, GBAFPR, was vanaf Fort Perch 
Rock bedrywig om Marconidag in April te vier. 


Raab het gesê dat die Internasionale Maritieme Organisasie (IMO) voortgaan 
om amateurtoekennings op 600 m te opponeer. Die IMO se subkomitee op 
Radiokommunikasie en Soek en Red (COMSAR) het in sy Maartvergadering 
aangeteken dat n sekondêre toekenning (in die 415-526,5 kHz band) die moont- 
likheid van skadelike steuring kan laat toeneem. 


In Suid-Afrika lyk die ondersteuning van n amateurtoekenning naby 500 kHz 
ook problematies met besware soortgelyk aan die van GOMSAR. Die WRGC12- 
agendaitem sal tydens n vergadering van die ERC 12 voorbereidingsgroep later 
hierdie maand in Pretoria bespreek word. Vir meer interessante inligting oor 
500 MHz, besoek http:/ /www.500kc.com/. 


UNIEKE BESOEK AAN DIE GUBESAT LABORATORIUM DEEL VAN DIE 
KAAPSTADSE RTA 


Deelnemers aan die SARL se Tegnologie in Aksie 2010 word die geleentheid 
gebied om die laboratorium waar die CPU'T-Cubesat ontwerp en gebou word te 
besoek. Die RTA sal op 24 Julie in die Belvillekampus van die Kaapse Skierei- 
landse Universiteit van Tegnologie plaasvind. Die volle program is beskikbaar 


op die SARL se webtuiste www.sarl.org.za, klik op RTA en volg die skakels. Die 
bywoningskoste is slegs R50 wat verversings insluit en deelname aan n bywon- 
ingsprystrekking wat deur RS Components geborg word. 


TEGNOLOGIE IN AMATEURRADIO WAAR IS DIE INNOVEERDERS? 


Die SA Amateurradio-ontwikkelingstrust het tot dusvêr slegs een inskrywing van 
n amateur in die VK vir die kompetisie in Innovasie in Amateurradio ontvang. 
Waar bis die Suid-Afrikaanse innoveerders? 


Radioamateurs en tegnoloë word uitgenooi om projekte wat amateurradio sal 
innoveer in te dien, hetsy dit programmatuur, amateurradio en die internet, die 
ontwikkeling van kompakte HF-antennas vir woonstel- en kompleksbewoners of 
innovasie in noodkommunikasie is. 


Uit-die-doos-idees word verlang om van die probleme en uitdagings wat die 
21ste eeu se radioamateurs konfronteer, aan te spreek. Die innovasieprojek is 
in die vorm van n kompetisie om die kreatiewe aspek van amateurs aan te 
spreek om die oplossings te ontwikkel wat die stokperdjie vir radioamateurs 
wêreldwyd meer genotvol kan maak. Selfs ou idees, verbeter met moderne 
tegnieke en onderdele kan n “sjoel” tot gevolg hê. Inskrywings sal volgens 
uniekheid beoordeel word, o.a. soos nognie tevore gepubliseer nie. 


Ontwerpe op papier moet by 30 September ingedien wees. Die ontwerpe moet 
innoverend, maar prakties toepasbaar wees. Drie inskrywings sal gekies word 
vir die finale stadium van die kompetisie waarvoor die deelnemer n prototipe sal 
moet ontwikkel en bou. Die drie wenners van die eerste stadium sal op 31 Okto- 
ber 2010 aangekondig word. Besoek www.amateurradio.org.za vir besonderhede 
en n inskrywingsvorm. 


NASIONALE WETENSKAPWEEK 


Die Sci Bono Ontdekkingsentrum bied van 2 tot 7 Augustus 2010 die Nasionale 
Wetenskapweek aan. Daar word verwag dat meer as 6 000 skoliere die sentrum 
sal besoek. 


Die daaglikse aktiwiteite duur van 09:00 tot 14:00, Maandag tot Vrydag. 


Radioamateurs wat wens om amateurradio daardie week onder die jeug te 
bevorder word uitgenooi om die sentrum te besoek en interessante lesings aan 
die skoliere aan te bied. 'Ten einde u tydgleuf te bespreek, kontak vir Chris 
Gryffenberg, ZS6COG, by 083 543 5668. 


KOMPETISIENUUS 


Die 2010 FIFA Wêreldbeker Sokker is amper verby en sedert September 2009 
het verskeie radio amateur klubs oor die land die spesiale geleentheidstasie 
ZS10WGCS bedryf. Die klubs word gevra om seker te maak dat die logstate 
aan Dennis, 7ZS4BS, gestuur word sodat hy die SARL @SL-stelsel asook die 
ARRL se Logbook of the World kan bywerk. Die logstate kan in ADIF of GSV 


formaat wees. Die laaste opdatering was vroeg in Mei 2010. Stuur die logstate 
aan zsAbs@netactive.co.za 


Die @RP-naellope het verander na @RP-kompetisies en daar sal vier kompetisies 
gedurende die jaar wees. Die Winter @RP-kompetisie vind plaas op Saterdag 17 
Julie vanaf 12:00 tot 15:00 UTC. Die reëls is beskikbaar per e-pos vanaf Geoff, 
ZSGGRL, met e-posadres glevey@gmail.com. 


Die Boland ARK se 40 meter naelloop vind op Sondag 25 Julie vanaf 13:00 tot 
16:00 UTC plaas. U kan deelneem as `n vaste- of mobiele stasie (mobiele sluit 
in veldstasies en draagbare stasies). U roepsein, `n R$-verslag en die jaar van u 
eerste lisensie word uitgeruil. 


Die SARL se vierde 80 m Klubkompetisie is Woensdagaand 28 Julie van 17:30 
tot 18:30 UTC op die lug. Dit is `n foonkompetisie en 'n RS-verslag en `n 
agtereenvolgende reeksnommer, wat by 001 begin, word uitgeruil. Klubs word 
gevra om hulle lede aan te moedig om deel te neem. 


Die volledige reëls vir die Boland 40 meter Naelloop en die Klubkompetisie is 
beskikbaar in die 2010 SARL-Kompetisiehandboek. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 086 is besig om vinnig weg te kwyn. Gelukkig is daar 'n goeie kans dat 
'n groot sonvlek binnekort in die aarde se sigveld gaan roteer. Die voorspelde 
effektiewe sonvlektelling vir die week gaan minder as 10 wees. 


20 m is die beste keuse vir DX gevolg deur 40 m. Gedurende die middae tot na 
die son gesak het gaan die toestande na Indië goed wees. Met sonsopkoms en 
sonsondergange gaan toestande na Europa goed wees. Kontakte met Australië 
raak `n moontlikheid op 40 m nadat die son gesak het. Ook gaan kontakte met 
die VSA uitdagend wees. Toestande na Brasilië en Suid-Amerika is besig om 
uitdagend te word. 


30 m kan vir die digitale en gelykgolfentoesiaste baie belonend wees met 
openinge na verskeie dele van die wêreld. 


Plaaslike toestande gaan gedurende die dag goed op 40 m wees. Met winter hier 
het 30 m by 20 m oorgeneem vir kontakte gedurende die middel van die dag oor 
die langer afstande. Met die laer ruisvlakke is 80 m vroegoggend en laatmiddag 
die beste keuse asook vir kontakte oor die korter afstande. 


Besoek gerus www.spaceweather.co.za vir meer inligting. 
DAGBOEK VAN GEBEURE 


15 Julie Laaste dag om naam vir CubeSat-projek in te stuur; 17 Julie Winter 
ORP-kompetisie 14:00 tot 17:00 SAT; 18 Julie - Integnet om 19:30 oor BHE- 
/UHFE-/Mikrogolf-aangeleenthede; 23 - 24 Julie - Voorbereiding en lansering 
van die HABEX-balloneksperiment; 24 Julie - RTA-simposium in Kaapstad; 25 
Julie Boland ARK 40 m Naelloop 13:00-16:00 UTC; 28 Julie SARL dde 80 m 


Klubkompetisie 17:30-18:30 UTG; 2 Augustus Sluitingsdatum vir inskrywings 
vir die PIC-kursus in Pretoria op 14 Augustus; 2-7 Augustus Nasionale Weten- 
skapweek te Sci Bono met ZS6SCOI1 daagliks tussen 09:00 en 14:00 SAT op die 
lug; 12 - 14 Augustus - Internasionale AMA-konferensie in Dallas, Texas. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp, nie later as die 
Donderdag voor uitsending nie. 


Die SARL nooi u ook om te luister na die program Amateur Radio Mirror In- 
ternational wat om 10:00 SAT op 145,750 in die Pretoria-gebied uitgesaai word, 
met herleidings op 7 082, 7 205 en 17 860 kHz. Daar is ook `n potgooi-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op 'ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin wat deur George, ZSONE, saamgestel is. 
Dankie dat u saamgeluister het, 73. 


/EX 


Message Ends 


To edit or remove your entry from this mailing list go to www.sarl.org.za/members/admin/maildat.asp 


# 


